Anna (ciems)
Šis raksts ir par apdzīvotu vietu Annas pagastā. Par citām jēdziena Anna nozīmēm skatīt nozīmju atdalīšanas lapu. Anna (agrāk Anne) ir apdzīvota vieta Alūksnes novada Annas pagastā, pagasta centrs. Izvietojusies pagasta vidienē pie Gulbenes—Alūksnes dzelzceļa (stacija Umernieki) Vilkupītes krastos 12 km no novada centra Alūksnes un 211 km no Rīgas. Ciems izveidojies uz bijušās Vecannas (Alt-Annenhof) muižas zemes, kas nosaukta tās īpašnieka barona Delviga sievas vārdā. Ciemā atrodas pagasta pārvalde, kultūras nams, bibliotēka, pasts.